b"\n_START_ARTICLE_\nLa Canal (la Nou de Bergued\xc3\xa0)\n_START_SECTION_\nDescripci\xc3\xb3\n_START_PARAGRAPH_\nEs tracta d'una masia d'estructura cl\xc3\xa0ssica, amb coberta a dues vessants i amb el carener perpendicular a la fa\xc3\xa7ana de migdia. Aquesta fa\xc3\xa7ana presenta una doble eixida d'arcs rebaixats sostinguts per pilars amb una balconada de ferro forjat. La porta d'acc\xc3\xa9s \xc3\xa9s al mur de llevant i \xc3\xa9s un exemplar allindanat, mentre que l'entrada a les corts situades a la planta baixa \xc3\xa9s d'arc rebaixat fet amb grans dovelles. La masia va ser arrebossada en el \xc3\xbaltims anys i es conserva molt b\xc3\xa9.\n_START_SECTION_\nHist\xc3\xb2ria\n_START_PARAGRAPH_\nVa ser constru\xc3\xafda al segle XVIII. \xc3\x89s una masia situada al terme parroquial de Sant Mart\xc3\xad de la Nou, dins dels dominis jurisdiccionals del monestir de Santa Maria de Ripoll."